b'\n_START_ARTICLE_\nThe International (Dota 2)\n_START_PARAGRAPH_\nThe International \xe2\x80\x93 svarbiausias kasmetinis Dota 2 kompiuterinio \xc5\xbeaidimo elektroninio sporto turnyras, organizuojamas Dota 2 k\xc5\xabr\xc4\x97j\xc5\xb3 Valve Corporation. Jame dalyvauja 16 stipriausi\xc5\xb3 komand\xc5\xb3 i\xc5\xa1 viso pasaulio. Prizinis fondas surenkamas pardavin\xc4\x97jant virtual\xc5\xb3 \xe2\x80\x9ekompendium\xc4\x85\xe2\x80\x9c su informacija apie rengin\xc4\xaf, komandas, galimybe balsuoti u\xc5\xbe m\xc4\x97gstamiausius profesionalius \xc5\xbeaid\xc4\x97jus bei komandas ir pana\xc5\xa1iai. \xe2\x80\x9eThe International\xe2\x80\x9c priziniai fondai da\xc5\xbenai mu\xc5\xa1a elektroninio sporto priz\xc5\xb3 rekordus. 2015 m. turnyro prizinis fondas vir\xc5\xa1ijo 15 milijon\xc5\xb3 JAV doleri\xc5\xb3 ir yra did\xc5\xbeiausias elektroninio sporto istorijoje. Ankstesnis rekordas priklaus\xc4\x97 2014 m. \xe2\x80\x9eThe International\xe2\x80\x9c su 11 milijon\xc5\xb3 JAV doleri\xc5\xb3 priziniu fondu._NEWLINE_Komandos \xc4\xaf turnyr\xc4\x85 patenka su vardiniais pakvietimais arba per ma\xc5\xbeesnius atvirus regioninius kvalifikacinius turnyrus, rengiamus atitinkamai Amerikos, Azijos, Pietry\xc4\x8di\xc5\xb3 Azijos ir Europos regionams. Keturios komandos, kurioms regioniniuose turnyruose u\xc5\xbeima antras vietas, gauna papildom\xc4\x85 galimyb\xc4\x99 var\xc5\xbeytis tarpusavyje d\xc4\x97l paskutini\xc5\xb3 dviej\xc5\xb3 \xe2\x80\x9eThe International\xe2\x80\x9c dalyvi\xc5\xb3 viet\xc5\xb3._NEWLINE_\xe2\x80\x9eThe International\xe2\x80\x9c yra transliuojamas internetu, ap\xc5\xbevelgiamas \xc4\xafvairiuose kompiuterini\xc5\xb3 \xc5\xbeaidim\xc5\xb3 ir elektroninio sporto \xc5\xbeurnaluose, o nuo 2014 m. transliuojamas ir ESPN televizijos._NEWLINE_2014 m. Valve Corporation i\xc5\xa1leido dokumentin\xc4\xaf film\xc4\x85 \xe2\x80\x9eFree to Play\xe2\x80\x9c apie 2011 m. \xe2\x80\x9eThe International\xe2\x80\x9c'